**Návrh)**

**Zmluva o dodávke elektriny vrátane prevzatia zodpovednosti za odchýlku so zabezpečením distribúcie elektriny a súvisiacich sieťových služieb**

uzatvorená podľa zákona č. 251/2012 Z. z. o energetike a o zmene a doplnení niektorých zákonov a § 269 ods. 2 zákona č. 513/1991 Zb. Obchodný zákonník

(ďalej len „zmluva“)

**Číslo zmluvy verejného obstarávateľa : ..............................................................**

**Číslo zmluvy Dodávateľa : .............................**

medzi zmluvnými stranami:

**Odberateľ:**  **Mesto Liptovský Mikuláš**

zastúpená: Ing. Ján Blcháč PhD – primátor mesta

sídlo: Štúrova 1989/41, 03142 Liptovský Mikuláš

IČO: 00315524

IČ DPH: nie sme platcami DPH

Banka: Prima banka Slovensko a.s. pobočka L.Mikuláš

IBAN: SK89 5600 0000 0016 0044 3002

Kontakt : Ing. Michal Dobák, 0911371464, michal.dobak@mikulas.sk

(ďalej len „odberateľ“)

a

**Dodávateľ :**

Sídlo :

IČO :

Zapísaný :

Zastúpený :

IČ DPH :

Bankové spojenie:

Kontakt :

(ďalej len „dodávateľ“)

(dodávateľ a odberateľ spolu ďalej len „zmluvné strany“ alebo jednotlivo „zmluvná strana“)

**Čl. I.**

**Predmet zmluvy**

1. Táto zmluva sa uzatvára na základe verejného obstarávania vyhláseného verejným obstarávateľom Mesto Liptovský Mikuláš, so sídlom Štúrova 1989/41, 031 42 Liptovský Mikuláš, IČO: 00315524 postupom zadania nadlimitnej zákazky bez využitia elektronického trhoviska pre viac verejných obstarávateľov, resp. ich právne subjekty, ktorého víťazom sa stal dodávateľ. Predmetom tejto zmluvy je záväzok dodávateľa po dobu účinnosti tejto zmluvy:
2. dodávať elektrinu do odberných miest odberateľa špecifikovaných v Prílohe č. 1 Rámcovej dohody, ako je špecifikovaná v bode 3 tohto článku I. nižšie (ďalej len „odberné miesto“) v súlade so zákonom č. 251/2012 Z. z. o energetike a o zmene a doplnení niektorých zákonov (ďalej len „zákon o energetike“), Vyhláškou Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom a ostanými právnymi predpismi upravujúcimi oblasť elektroenergetiky, za podmienok dohodnutých v tejto zmluve.
3. prevziať za odberateľa zodpovednosť za odchýlku za odberné miesta voči zúčtovateľovi odchýlok, zabezpečiť pre odberateľa distribúciu elektriny a služby spojené s dodávkou elektriny (ďalej len „distribučné služby“).
4. Predmetom tejto zmluvy je tiež záväzok odberateľa dodanú elektrinu odobrať a zaplatiť dodávateľovi za dodávku elektriny a za distribučné služby cenu špecifikovanú v článku IV. tejto zmluvy.
5. Za účelom plnenia predmetu tejto zmluvy a v súlade s podmienkami verejného obstarávania uzatvorili zmluvné strany Rámcovú dohodu o dodávke elektrickej energie dňa .............................., zverejnená dňa ................................... (ďalej ako „Rámcová dohoda“) a túto zmluvu, ktorej neoddeliteľnou prílohou sú Obchodné podmienky dodávateľa, zo dňa ............................. Vyššie uvedené zmluvné dokumenty požívajú nasledovnú právnu silu:

1. Rámcová dohoda,

2. táto zmluva, a

3. Obchodné podmienky dodávateľa,

pričom dokument označený nižším poradovým číslom má vyššiu právnu silu ako dokument označený vyšším poradovým číslom; a zároveň v prípade rozporu medzi ustanoveniami vyššie uvedených zmluvných dokumentov majú prednosť ustanovenia dokumentu označeného nižším poradovým číslom pred ustanoveniami dokumentu označeného vyšším poradovým číslom.

**Čl. II.**

**Miesto spotreby a odberné miesta**

1. Zoznam a údaje týkajúce sa odberných miest odberateľa sú uvedené v Prílohe č. 1 Rámcovej dohody.
2. Dňom začiatku dodávky elektriny podľa tejto zmluvy je: uvedené v Prílohe č. 1 Rámcovej dohody.
3. Odberné miesta sú pripojené do distribučnej sústavy prevádzkovanej prevádzkovateľmi distribučnej sústavy

(ďalej len „PDS“): uvedené v Prílohe č. 1 Rámcovej dohody.

1. Dodávateľ má uzatvorenú zmluvu o zúčtovaní odchýlok so zúčtovateľom odchýlok, spoločnosťou .................................................................................................., zapísaný v Obchodnom registri Okresného súdu ...................................., oddiel: ................, vložka č. ........................... (ďalej len „.............................“).
2. Dodávateľ vyhlasuje, že za odberateľa preberá zodpovednosť za odchýlku v plnom rozsahu za všetky OM uvedené v Prílohe č. 1 Rámcovej dohody.
3. EIC kód bilančnej skupiny dodávateľa je .........................................................

**Čl. III.**

**Komunikácia medzi zmluvnými stranami a doručovanie**

1. Zoznam a osobné údaje osôb určených na komunikáciu vo veciach plnenia tejto zmluvy sú uvedené v Prílohe č. 2 tejto zmluvy.
2. Pri osobnom doručovaní, za ktoré sa považuje prebranie písomnosti odberateľom, dodávateľom alebo splnomocnenou osobou, sa písomnosti považujú za doručené ich odovzdaním, a to aj v prípade, ak ich adresát odmietne prevziať.
3. Písomnosti, ktoré odberateľ alebo dodávateľ zasiela prostredníctvom Slovenskej pošty ako doporučenú zásielku alebo zásielku s doručenkou, sa na účely zmluvy považujú za doručené druhej strane (osobe splnomocnenej na preberanie zásielok) aj, ak
   1. druhá strana odoprela prijať zásielku, pričom za deň doručenia bude považovaný deň odopretia prevzatia zásielky,
   2. zásielka nebola vyzdvihnutá v určenej odbernej lehote, pričom za deň doručenia bude považovaný siedmy deň od uloženia zásielky na pošte,
   3. nebolo možné zistiť vyššie uvedené osoby na adrese uvedenej v zmluve, Prílohe č. 2 alebo poslednej známej adrese, a preto doručenie nebolo možné. V takomto prípade bude za deň doručenia považovaný deň, kedy sa zásielka vrátila odosielateľovi.
4. Písomnosti, okrem písomností týkajúcich sa výpovede zo zákonných dôvodov, výpovede zo zmluvy, odstúpenia od zmluvy, oznámenia o odstúpení od zmluvy a uzatvorenia zmluvy je možné doručovať aj v elektronickej podobe na e-mailovú adresu odberateľa alebo dodávateľa, ktorú odberateľ alebo dodávateľ na tento účel písomne oznámil druhej strane, a ktorá je uvedená v Prílohe č. 2 tejto zmluvy. Písomnosti doručované v elektronickej podobe, ak nie je preukázaný skorší termín doručenia, sa považujú za doručené prvý pracovný deň nasledujúci po ich odoslaní, aj keď si ich druhá strana neprečítala.
5. Odberateľ a dodávateľ sú povinní navzájom si oznámiť zmenu adresy na doručovanie a elektronickej adresy (e-mail) v lehote do 5 pracovných dní od ich zmeny, inak zodpovedajú za dôsledky nesplnenia tejto oznamovacej povinnosti. Ak odberateľ alebo dodávateľ v stanovenej lehote druhú zmluvnú stranu o zmene neinformuje, považuje sa doručenie písomností za riadne vykonané na poslednú známu adresu.

**Čl. IV.**

**Dojednané množstvo a cena**

1. Zmluvné strany sa dohodli na cene silovej elektriny (silovej zložky energie) pre obdobie trvania tejto zmluvy tak ako je uvedené v bode 1. čl. V. Rámcovej dohody, pričom hodnota „OP“ (obchodná prirážka) je vo výške **........................... EUR**, slovom ................................ eur.
2. Cena za dodávku silovej elektriny podľa tejto zmluvy je pevná cena (určená podľa čl. IV bod 1) vrátane prenesenia zodpovednosti za odchýlku na dodávateľa a vzťahuje sa na dodávku elektriny aj v prípade povoleného prečerpania alebo povoleného nedočerpania dohodnutého množstva elektriny podľa Rámcovej dohody. Odberateľovi bude fakturovaná len skutočne odobratá elektrina a prípadný poplatok za prečerpanie alebo poplatok za nedočerpanie v zmysle Rámcovej dohody.
3. Súčasťou faktúry za dodávku silovej elektriny bude aj fakturácia za distribučné služby podľa cenníka prevádzkovateľa príslušnej distribučnej sústavy (PDS), schváleného pre obdobie dodávky Úradom pre reguláciu sieťových odvetví (ďalej len „URSO“).

Sadzba za distribučné služby: Podľa platného Cenníka distribúcie elektriny prevádzkovateľa distribučnej sústavy, do ktorej je odberné miesto podľa tejto zmluvy pripojené (ďalej len: “Cenník distribučných služieb“).

Dodávateľ je oprávnený v prípade zmeny Cenníka distribučných služieb počas zmluvného obdobia, upraviť fakturovanie za tieto služby v súlade so zmenou tohto Cenníka distribučných služieb.

1. Ceny sú uvedené bez dane z pridanej hodnoty (ďalej len „DPH“). K cene podľa čl. IV bod 1 tejto zmluvy sa pri fakturácii pripočíta spotrebná daň z elektriny v súlade so zákonom č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (ďalej len „zákon o spotrebnej dani z elektriny“) v sadzbách platných ku dňu uskutočnenia zdaniteľného plnenia a DPH v súlade so zákonom č. 222/2004 Z. z. o dani z pridanej hodnoty alebo právnym predpisom, ktorý tento zákon nahradí (ďalej len „zákon o dani z pridanej hodnoty“), v sadzbách platných ku dňu uskutočnenia zdaniteľného plnenia. K cenám za Distribučné služby sa pri fakturácii pripočíta DPH v súlade s platným a účinným zákonom o dani z pridanej hodnoty v sadzbách platných ku dňu vzniku daňovej povinnosti
2. Ak odberateľ požaduje dodávku elektriny oslobodenú od spotrebnej dane z elektriny a je držiteľom povolenia na oslobodenú elektrinu tak, ako to ustanovuje zákon o spotrebnej dani z elektriny, je povinný jedno vyhotovenie tohto povolenia odovzdať dodávateľovi v súlade s príslušnou právnou úpravou.
3. Odberateľ, ktorému bolo doplnené pôvodné povolenie na oslobodenú elektrinu, vydané nové povolenie na oslobodenú elektrinu alebo ktorému bolo odňaté povolenie na oslobodenú elektrinu, je povinný o týchto skutočnostiach písomne informovať dodávateľa najneskôr do troch pracovných dní odo dňa vzniku týchto skutočností. Odberateľ zodpovedá dodávateľovi za škodu spôsobenú porušením právnych povinností v súvislosti s nadobudnutím, zmenou alebo odňatím povolenia na oslobodenú elektrinu v zmysle príslušnej právnej úpravy a neoznámením dodávateľovi o doplnení pôvodného povolenia na oslobodenú elektrinu, vydaní nového povolenia na oslobodenú elektrinu alebo o odňatí povolenia na oslobodenú elektrinu.
4. V prípade, že dodávka elektriny bude zaťažená inými daňami, poplatkami alebo inými obdobnými peňažnými platbami zavedenými legislatívou Slovenskej republiky, ktoré nie sú uplatňované v čase uzatvárania zmluvy, cena za dodávku elektriny sa upraví o príslušnú sumu.
5. Dodávka elektriny a distribučných služieb je v zmysle zákona o dani z pridanej hodnoty považovaná za opakované dodanie tovaru a služby. Faktúra za združené služby alebo za dodávku tovaru a služby bude obsahovať náležitosti daňového dokladu podľa § 74 zákona o dani z pridanej hodnoty v znení neskorších predpisov. Fakturačným obdobím za združenú dodávku elektriny podľa tejto zmluvy je jeden (1) kalendárny mesiac alebo jeden (1) kalendárny rok. V prípade, že je fakturačným obdobím jeden (1) kalendárny rok, dodávateľ vystavuje faktúry za opakované dodanie tovaru a služieb na základe odhadu, a to jedenásťkrát v roku, s 12-tou vyúčtovacou faktúrou za celý rok po skutočnom odpočte so zohľadnením faktúr za opakované dodanie tovaru a služieb uhradených v priebehu kalendárneho roka.
6. S prechodom odberateľa na nového dodávateľa nie sú spojené žiadne aktivačné, alebo iné poplatky.
7. V prípade schválenia záväzných regulačných opatrení alebo iných kompenzácií elektrickej energie pre odberateľa zo strany štátu sa dodávateľ zaväzuje podpisom Rámcovej dohody a tejto zmluvy, že takéto opatrenia umožní, resp. zabezpečí. Ak tieto opatrenia dodávateľ neumožní alebo nezabezpečí, odberateľ má právo odstúpiť od tejto zmluvy a vykonať zmenu dodávateľa bez akýchkoľvek sankcií.
8. Odberateľ má počas platnosti tejto zmluvy právo jedenkrát požiadať dodávateľa o rokovanie ohľadom zmeny spôsobu stanovovania ceny elektrickej energie z oceňovania „SPOT + OP“ na spôsob fixnej ceny, ktorá bude vypočítavaná ako súčet vysúťaženej obchodnej prirážky OP a určenej hodnoty burzy EEX-PXE SLOVAKIAN POWER FUTURES best price pre nasledujúce kvartály / CAL. Burzový deň, podľa ktorého bude cena EEX-EEX stanovovaná, vyberie spolu s povereným manažérom dodávateľa metodik SCO a písomne oznámi dodávateľovi. Jednotková cena elektriny (JCJT) v Eur/1MWh na dané obdobie (Qx, CALxx) bude vypočítavaná nasledovne: JCJT = EEX-PXE best price + OP. Na zmenu ceny elektrickej energie je v uvedenom prípade potrebná dohoda oboch zmluvných strán a uzavretie dodatku k tejto zmluve.

**Čl. V.**

**Platobné podmienky**

1. Fakturačným obdobím pre dodávku elektriny a distribučné služby u mesačne odčítaných odberných miest je jeden (1) mesiac.
2. Odberateľ sa zaväzuje za dodávku elektriny a distribučné služby do mesačne odčítaných odberných miest (podľa Prílohy č. 1 Rámcovej dohody) uhrádzať dodávateľovi zálohové platby mesačne vo výške odvodenej od 100% predpokladaného konštantného množstva spotreby na príslušný mesiac z ceny ISOTM hodnoty Base za mesiac predchádzajúceho príslušnému mesiacu dodávky elektriny plus koeficient ki definovaný v čl. IV bod 1. Splatnosť zálohovej platby je desiaty (10) pracovný deň od vystavenia.
3. Fakturačným obdobím pre dodávku elektriny a distribučné služby u ročne odčítaných odberných miest je spravidla jeden (1) rok.
4. Odberateľ sa zaväzuje za dodávku elektriny a distribučné služby do ročne odčítaných odberných miest (podľa Prílohy č. 1 Rámcovej dohody) uhrádzať faktúru za opakované dodanie tovaru a služieb v počte jedenásťkrát v roku, s 12-tou vyúčtovacou faktúrou za celý rok po skutočnom odpočte so zohľadnením faktúr za opakované dodanie tovaru a služieb uhradených v priebehu kalendárneho roka. Výška faktúry za opakované dodanie tovaru a služieb je stanovená vo výške 108% predpokladaného konštantného množstva spotreby na príslušný mesiac vrátane DPH splatná k 15. dňu daného mesiaca z ceny ISOTM hodnoty Base za mesiac predchádzajúceho príslušnému mesiacu dodávky elektriny plus koeficient ki definovaný v čl. IV bod 1.
5. Dodávateľ sa zaväzuje vystaviť vyúčtovaciu faktúru za fakturačné obdobie, vo výške zodpovedajúcej cene skutočne odobratej elektriny a distribučných služieb, do 15. dňa po skončení fakturačného obdobia. Vyúčtovacia faktúra je splatná k 30. dňu odo dňa vystavenia faktúry.
6. V prípade odberných miest s meraním typu C má odberateľ právo požiadať dodávateľa o kvartálne vyúčtovanie na základe odpočtu skutočného odberu elektrickej energie, ktorý zabezpečí a zrealizuje dodávateľ.
7. V prípade zmeny údajov týkajúcich sa vyúčtovacieho obdobia jednotlivých odberných miest odberateľa uvedených v Prílohe č. 1 Rámcovej dohody je dodávateľ povinný bezodkladne písomne informovať odberateľa o príslušnej zmene vyúčtovacieho obdobia pre odberné miesto, a to bez potreby uzatvorenia dodatku k tejto zmluve.
8. Platby za dodávky elektriny sú uhrádzané bezhotovostne. Za deň úhrady sa považuje deň pripísania platby na účet dodávateľa. V bankovom styku budú používané variabilné symboly uvedené na príslušnom fakturačnom doklade. Konštantné symboly budú používané podľa platných bankových pravidiel.
9. Odberateľ je oprávnený reklamovať faktúru vystavenú dodávateľom do 15 dní odo dňa zistenia, najneskôr však do 6 mesiacov odo dňa splatnosti faktúry, písomne poštou alebo v elektronickej podobe na e-mailovú adresu dodávateľa uvedenú v Prílohe č. 2. Reklamácia nemá odkladný účinok na splatnosť fakturovaných platieb. Dodávateľ je povinný do 14 kalendárnych dní od doručenia reklamácie poskytnúť písomné vyjadrenie odberateľovi o oprávnenosti reklamácie. V prípade reklamácie, v rámci ktorej je nutné vykonať merania a ich vyhodnocovanie, predlžuje sa lehota podľa predchádzajúcej vety na 30 dní. Pri oprávnenej reklamácii faktúry je dodávateľ povinný vystaviť opravnú faktúru do 30 kalendárnych dní od doručenia reklamácie, v súlade s platným zákonom o dani z pridanej hodnoty. Lehota splatnosti opravnej faktúry je 14 kalendárnych dní odo dňa jej doručenia. Ak deň splatnosti pripadne na deň pracovného pokoja alebo pracovného voľna, posúva sa dátum splatnosti na najbližší pracovný deň.
10. Dodávateľ je oprávnený účtovať odberateľovi úroky z omeškania platieb vo výške 0,035% z dlžnej sumy za každý deň omeškania.
11. Odberateľ je oprávnený účtovať dodávateľovi úroky z omeškania platieb z vyúčtovacích faktúr (preplatok) vo výške 0,035% z dlžnej sumy za každý deň omeškania.
12. V prípade, že odberateľ neuhradí faktúru v lehote splatnosti, dodávateľ zašle odberateľovi písomnú upomienku, ktorou ho vyzve k úhrade. Náklady súvisiace s upomienkou v zmysle platného Cenníka služieb ...................................... vyfakturuje dodávateľ odberateľovi vo fakturačnom období, v ktorom bola táto upomienka zaslaná. Cenník služieb .................................. je uvedený na web stránke....................................... Písomná výzva dodávateľa sa považuje za doručenú odberateľovi dňom prevzatia zásielky alebo dňom jej uloženia na pošte, aj keď sa Odberateľ o uložení zásielky nedozvedel, alebo dňom odmietnutia prevzatia zásielky.
13. V prípade, že odberateľ ani v termíne do 7 dní po doručení upomienky podľa predchádzajúceho bodu neuhradí faktúru, dôjde k podstatnému porušeniu zmluvy, ktoré je dôvodom k prerušeniu dodávky elektriny a distribučných služieb dohodnutých touto zmluvou. Dodávateľ môže na základe tejto skutočnosti požiadať PDS o odpojenie odberného miesta odberateľa od distribučnej siete. Dodávateľ v takom prípade nezodpovedá za akúkoľvek prípadnú škodu ani za ušlý zisk odberateľa spôsobený obmedzením alebo prerušením dodávky elektriny a distribučných služieb do odberného miesta odberateľa.
14. Faktúry za dodávku elektriny budú zasielané výlučne elektronicky na e-mailové adresy kontaktných osôb uvedených v Prílohe č. 2 tejto zmluvy.
15. Dodávateľ je oprávnený po oznámení odberateľovi o započítaní pohľadávok, jednostranne započítať svoje pohľadávky vzájomné a splatné pohľadávky, ktoré má voči odberateľovi.
16. Odberateľ je zároveň oprávnený jednostranne započítať svoje pohľadávky voči dodávateľovi, ktoré mu vznikli z dôvodu uplatnenia ručenia za daň voči odberateľovi v zmysle § 69b zákona o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom.

**Čl. VI.**

**Zánik zmluvy**

1. Zmluva je uzatvorená na dobu určitú **od 01.01.2025, 0.00 hod. do 31.12.2025, 24.00 hod s možnosťou opcie na ďalších 12 mesiacov do 31.12.2026.** Zmluva končí uplynutím času, na ktorý bola dojednaná.
2. Pred uplynutím dohodnutej doby platnosti zmluvy (čl. VI. bod 1. zmluvy) môžu zmluvné strany ukončiť svoj zmluvný vzťah výpoveďou, odstúpením od zmluvy, alebo na základe vzájomnej dohody, ktorá sa uskutoční písomnou formou.
3. Dodávateľ je oprávnený odstúpiť od zmluvy v prípade:
   1. ak je odberateľ v omeškaní s úhradou faktúry, preddavku alebo akejkoľvek zálohovej platby a túto neuhradil ani do 7 dní od doručenia výzvy dodávateľa na jej uhradenie,
   2. neoprávneného odberu elektriny v zmysle zákona o energetike,
   3. ak odberateľ svojím odberom ohrozuje bezpečnosť, spoľahlivosť alebo kvalitu dodávky elektriny,
   4. ak odberateľ opakovane nesprístupnil odberné miesto pre vykonanie montáže určeného meradla
   5. ak odberateľ neumožní PDS alebo dodávateľovi ani po písomnej výzve, prístup k určenému meradlu vrátane telemetrického zariadenia, prístup k odbernému elektrickému zariadeniu alebo opakovane neumožní montáž určeného meradla alebo zariadenia na prenos informácií o nameraných údajoch,
   6. neoprávneného zásahu odberateľa do určeného meradla vrátane telemetrického zariadenia alebo opakovaného porušenia určeného meradla vrátane telemetrického zariadenia, alebo jeho časti proti neoprávnenej manipulácii,
   7. nesplnenia povinností vyplývajúcich odberateľovi zo zákona o energetike a súvisiacich právnych predpisov, ak odberateľ nevykoná nápravu ani po písomnej výzve dodávateľa,
   8. porušenia povinnosti odberateľa vyplývajúcich z tejto zmluvy,
   9. ak odberateľ napriek opakovanému písomnému upozorneniu neplní svoje záväzky v zmysle tejto zmluvy,
   10. ak odberateľ odmietne uzavrieť dodatok k tejto zmluve, vyplývajúci zo zmeny zákonných ustanovení, rozhodnutí ÚRSO.
4. Odberateľ je oprávnený odstúpiť od zmluvy v prípade:

a) ak dodávateľ bezdôvodne poruší svoju povinnosť dodať odberateľovi elektrinu a zabezpečiť distribučné služby v súlade s podmienkami zmluvy a túto povinnosť si nesplní ani v dodatočnej lehote určenej odberateľom, ktorá nesmie byť kratšia ako 10 dní od doručenia výzvy odberateľa dodávateľovi, okrem prípadov vylučujúcich zodpovednosť dodávateľa, ako aj okrem prípadov, keď zmluva alebo platná právna úprava umožňujú dodávateľovi prerušiť alebo ukončiť dodávku elektriny,

b) ak je dodávateľ v omeškaní so zaplatením splatného záväzku dodávateľa voči odberateľovi dlhšie než 7 dní po doručení výzvy (upomienky) odberateľa na zaplatenie.

1. Zmluvná strana je oprávnená od zmluvy odstúpiť, ak:
   1. druhá zmluvná strana podala na seba návrh na vyhlásenie konkurzu,
   2. bol návrh na vyhlásenie konkurzu voči druhej zmluvnej strane podaný treťou osobou, pričom dotknutá zmluvná strana je platobne neschopná alebo je v situácii, ktorá odôvodňuje začatie konkurzného konania,
   3. bol na majetok druhej zmluvnej strany vyhlásený konkurz, alebo bol návrh na vyhlásenie konkurzu zamietnutý pre nedostatok majetku alebo
   4. druhá zmluvná strana vstúpila do likvidácie.
2. V prípade porušenia zmluvy zo strany odberateľa, ktoré je špecifikované v čl. VI. bod 3 písm. b) až j) tejto zmluvy, dodávateľ poskytne odberateľovi lehotu 5 pracovných dní, na vykonanie nápravy. Pokiaľ odberateľ v lehote 5 pracovných dní nevykoná nápravu, je dodávateľ oprávnený odstúpiť od tejto zmluvy písomným oznámením o odstúpení zaslanom odberateľovi. Účinnosť odstúpenia od zmluvy podľa čl. VI. bod 3 zmluvy nastane dňom doručenia písomného oznámenia o odstúpení od zmluvy dodávateľom odberateľovi alebo neskorším dňom uvedeným v písomnom oznámení dodávateľa o odstúpení od zmluvy zaslanom odberateľovi.
3. Účinnosť odstúpenia od zmluvy podľa čl. VI. bod 4 zmluvy nastane dňom doručenia písomného oznámenia o odstúpení od zmluvy odberateľom dodávateľovi alebo neskorším dňom uvedeným v písomnom oznámení odberateľa o odstúpení od zmluvy zaslanom dodávateľovi.
4. Účinnosť odstúpenia od zmluvy podľa čl. VI. bod 5 zmluvy nastane dňom doručenia písomného oznámenia o odstúpení od zmluvy druhej zmluvnej strane.
5. Písomné oznámenie o odstúpení od zmluvy sa považuje za doručené druhej zmluvnej strane dňom prevzatia zásielky alebo dňom jej uloženia na pošte, aj keď sa druhá zmluvná strana o uložení zásielky nedozvedela, alebo dňom odmietnutia jej prevzatia.
6. V prípade odstúpenia od zmluvy zostávajú zachované všetky práva a povinnosti vyplývajúce zo zmluvy do dňa účinnosti odstúpenia od zmluvy.
7. V prípade odstúpenia od zmluvy zo strany dodávateľa alebo odberateľa je dodávateľ oprávnený vykonať úkony súvisiace s ukončením dodávky elektriny ku dňu zániku zmluvy. V prípade ukončenia zmluvy odberateľ umožní dodávateľovi vykonať úkony súvisiace s ukončením dodávky elektriny vrátane odpojenia odberného miesta.
8. Odstúpenie od zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia zmluvy, vrátanie oprávnenia na náhradu škody, zmluvnej pokuty, zmluvných ustanovení týkajúcich sa voľby práva, riešenie sporov medzi zmluvnými stranami a ostatných ustanovení, ktoré podľa zmluvy alebo vzhľadom na svoju povahu majú trvať aj po ukončení zmluvy. Ustanovenia vzťahujúce sa k vysporiadaniu vzájomných právnych vzťahov na základe zmluvy zostávajú v platnosti do momentu ich vysporiadania.
9. Odberateľ sa zaväzuje, že po dobu trvania tejto zmluvy bude dodávateľ jediným dodávateľom elektriny pre odberné miesta definované v tejto zmluve, t. j. nebude mať viacero dodávateľov pre dodávku elektriny do odberných miest uvedených v tejto zmluve počas platnosti zmluvy, a že nezmení dodávateľa elektriny pre uvedené odberné miesta pred zánikom zmluvy v súlade s jej ustanoveniami.
10. Zmluva môže byť ukončená písomnou dohodou zmluvných strán. V prípade, ak má odberateľ voči dodávateľovi neuhradené peňažné záväzky zo zmluvy, má dodávateľ právo odmietnuť ukončenie zmluvy dohodou.
11. V prípade, že je zmluva uzavretá pre viac odberných miest, môže dôjsť k ukončeniu zmluvného plnenia pre každé odberné miesto samostatne, pričom ku dňu odobratia meracieho zariadenia v týchto odberných miestach je trvalo ukončená dodávka elektriny a v ostatných odberných miestach zostáva dodávka elektriny bez zmeny. V prípade, že je zmluva uzavretá pre viac odberných miest, môže dôjsť k obmedzeniu alebo prerušeniu dodávky elektriny pre každé odberné miesto samostatne.
12. Zmluvné strany sa dohodli, že v prípade, ak žiadna zo zmluvných strán preukázateľne neodošle do 60 dní pred ukončením trvania zmluvy písomné oznámenie o ukončení zmluvy druhej zmluvnej strane, má sa za to, že zmluvné strany uzatvárajú novú zmluvu v trvaní ďalšieho kalendárneho roka.
13. Akékoľvek ďalšie možnosti ukončenia zmluvy, ktoré vyplývajú z Obchodného zákonníka, ale nie sú uvedené v ustanoveniach tejto zmluvy, sú vylúčené.

**Čl. VII.**

**Vyššia moc**

1. Zmluvné strany sú zbavené zodpovednosti za čiastočné alebo úplné neplnenie povinností vyplývajúcich zo zmluvy v prípade, ak toto neplnenie je výsledkom okolností vylučujúcich zodpovednosť (vis maior) v zmysle príslušných ustanovení Obchodného zákonníka v jeho platnom znení (napr. vojna, celoštátny štrajk, zemetrasenie, záplava, požiare, teroristický útok, atď.). Na základe požiadavky druhej strany, dotknutá strana predloží doklad o existencii okolností vylučujúcich zodpovednosť, ktorý vydajú príslušné úrady, alebo organizácia zastupujúca záujmy krajiny pôvodu.
2. Zmluvne dohodnuté termíny sa predlžujú o dobu trvania okolností vylučujúcich zodpovednosť/vis maior.
3. Doba trvania vyššej moci presahujúca 90 dní, je dôvodom k odstúpeniu od zmluvy ktoroukoľvek zo zmluvných strán, bez negatívnych právnych dôsledkov pre odstupujúcu zmluvnú stranu.
4. Zmluvná strana, ktorá porušuje svoju povinnosť, bez zbytočného odkladu oznámi druhej strane vznik skutočností majúcich charakter vyššej moci. Škody vyplývajúce z neskorého oznámenia o hrozbe, alebo vzniku vis maior bude niesť zmluvná strana zodpovedná za takéto neskoré oznámenie.

**Čl. VIII.**

**Záverečné ustanovenia**

1. Zmluvné strany sa dohodli, že práva a povinnosti, ktoré nie sú upravené touto zmluvou a prevádzkovým poriadkom PDS, sa v zmysle § 262 Obchodného zákonníka, spravujú Obchodným zákonníkom.
2. Odberateľ sa zaväzuje oznámiť dodávateľovi každú zmenu údajov uvedených v zmluve v lehote do 15 dní od zmeny príslušných skutočností, a to písomne alebo v elektronickej podobe na adresu uvedenú v Prílohe č. 2 tejto zmluvy.
3. Dodávateľ sa zaväzuje oznámiť odberateľovi každú zmenu údajov uvedených v zmluve v lehote do 15 dní od zmeny príslušných skutočností, a to písomne alebo elektronicky na adresu uvedenú v Prílohe č. 2 tejto zmluvy.
4. Zmluvné strany sa zaväzujú prijať všetky možné opatrenia pre konkrétne riešenie akýchkoľvek nezhôd a sporov, ktoré môžu vzniknúť v súvislosti s touto zmluvou. Všetky spory budú riešené pokusom o zmier medzi zástupcami oboch zmluvných strán. V prípade, že nedôjde k dohode do 60 dní od zaslania návrhu na zmier, bude predmetný spor predložený na riešenie vecne a miestne príslušnému súdu. Tým nie sú dotknuté ustanovenia týkajúce sa ukončenia tejto zmluvy.
5. Túto zmluvu je možné meniť a dopĺňať iba písomnými dodatkami po súhlase oboch zmluvných strán.
6. Všetky dodatky budú označené poradovými číslami a podpísané osobami oprávnenými konať vo veciach tejto zmluvy.
7. Dodávateľ spracúva osobné údaje, ak je to nevyhnutné na plnenie tejto zmluvy vrátane predzmluvných vzťahov, na splnenie povinností dodávateľa vyplývajúcich z  právnych predpisov, na účely oprávnených záujmov dodávateľa alebo na základe platného súhlasu so spracúvaním osobných údajov. Dodávateľ ako prevádzkovateľ zodpovedá za ochranu a spracúvanie osobných údajov. Odberateľ je povinný poskytnúť dodávateľovi údaje označené v zmluve ako povinné, inak má dodávateľ právo odmietnuť uzatvorenie zmluvy. Ďalšie informácie o podmienkach spracúvania osobných údajov vrátane práv odberateľa ako dotknutej osoby a možnosti ich uplatnenia sú uvedené na webovom sídle dodávateľa. Odberateľ svojím podpisom na tejto zmluve potvrdzuje, že mu boli tieto informácie poskytnuté v písomnej forme.
8. Táto zmluva nadobúda platnosť dňom jej podpísania oboma zmluvnými stranami a účinnosť nadobúda dňom nasledujúcim po dni jej zverejnenia podľa ustanovení zákona č. 211/2000 Z. z o slobodnom prístupe k informáciám a o zmene a doplnení niektorých zákonov v znení neskorších predpisov.
9. Táto zmluva je vyhotovená v dvoch rovnopisoch z ktorého každá zmluvná strana obdrží jeden originál.
10. Neoddeliteľnú súčasť zmluvy tvoria jej prílohy:

Príloha č. 1 - Zoznam osôb pre komunikáciu medzi zmluvnými stranami

Príloha č. 2 – Zoznam odberných miest a spotrieb

1. Zmluvné strany vyhlasujú, že túto zmluvu uzavierajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle, a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.

V Liptovskom Mikuláši, dňa ......................... V .................................., dňa .....................

Za Odberateľa: Za Dodávateľa

…………………………………........ …………………………………

**Ing. Ján Blcháč, PhD.**

primátor mesta

**Príloha č. 1 Zoznam osôb pre komunikáciu medzi zmluvnými stranami**

**Za dodávateľa:**

|  |  |  |  |  |
| --- | --- | --- | --- | --- |
| **Meno a priezvisko** | **Funkcia** | **Telefón** | **E-mail** | **Oblasť**  **zodpovednosti** |
|  |  |  |  |  |
|  |  |  |  |  |
|  |  |  |  |  |

**Za odberateľa - všeobecné kontaktné osoby :**

|  |  |  |  |  |
| --- | --- | --- | --- | --- |
| **Meno a priezvisko** | **Funkcia** | **Telefón** | **E-mail** | **Oblasť**  **zodpovednosti** |
| Ing. Michal Dobák | energetik | 0911371464 | michal.dobak@mikulas.sk | Zmluvné  podmienky |
|  |  |  |  |  |
| **Za odberateľa - kontaktné osoby pre zasielanie faktúr :** | | | | |
| **Meno a priezvisko** | **Funkcia** | **Telefón** | **E-mail** | **Oblasť**  **zodpovednosti** |
| Ing. Gabriel Lengyel | Vedúci odboru DŽPaV | 044 5565 380 | gabriel.lengyel@mikulas.sk | fakturácia |
| Mgr. Erika Sabaková | Vedúca soc. odboru | 044 5565 320 | erika.sabakova@míkulas.sk | fakturácia |
| Mgr. Jaromír Kudláček | Vedúci organizačného odboru | 044 5565 267 | jaromir.kudlacek@mikulas.sk | fakturácia |
| Mgr. Stanislav Bargel | náčelník MsP | 044 5565 500 | marian.jancuska@mikulas.sk | fakturácia |
| Bc. Ľubomír Kandera | vedúci oddelenia správy Bytov a nebytových priestorov | 044 5565 420 | lubomir.kandera@mikulas.sk | fakturácia |

**Príloha č. 2 k Zmluve – Zoznam odberných miest a spotrieb**